莫天賦

莫天賦（），字子翼，廣東雷州府海康縣人，軍籍，明朝政治人物。

 生平 
嘉靖二十八年（1549年）己酉科廣東鄉試第二十八名舉人。嘉靖四十一年（1562年）中式壬戌科會試第一百四十一名，三甲第九十八名進士。次年授莆田县知县，三年任满，擢南京刑部湖廣司主事《莆田县志》：莫天赋字子翼，海康人。嘉靖四十二年知县事，时瘟疫甫起，而竄食殊方者又数千人，天赋抚字招徠，稍稍复业。方贼屯城中，诸恶少匿山谷间，攫金褫衣，即里閈熟识者亦公共持物去，后事定，府幕辈迹其数十人，因之株连累累。天赋知民间苦逮急也，密白郡守易道談，牓谕诸村落，非郡邑堂上符牒至者，众辄舁之诣府。于是诸幕官始敛手相诫，无敢为奸。三年擢南京刑部主事，攀送者数百人，留舄为别。天赋去，代则姚江徐执策，强直持法，操励尤严，人为之謡曰：难教明月莫去，却喜清风徐来。亦实录也。，晋郎中，萬曆四年（1576年）出守大理府。八年升广西右江兵备道副使，未任卒于家，祀乡贤《广东通志》：莫天赋字子翼，海康人。赋性介直，嘉靖壬戌进士，除莆田令，治行大振，莆人尸祝之。擢南京刑部主事，晋郎中，出守大理。大理民蛮杂处，天赋因俗为政，民比之召杜。升右江兵备道，归，卒于家，祀乡贤。子尔先，万厯戊子顺天举人，公车还，屏迹公门，孜孜策励，早卒。。

 家族 
曾祖莫愈良；祖父莫柔；父莫敖，母唐氏。严侍下。兄天希、天民，弟天然。子莫尔先，萬曆戊子科顺天举人。

参考文献

Category:海康人
Category:莫姓
Category:明朝莆田县知县
Category:南京刑部主事
Category:明朝大理府知府
Category:南京刑部郎中
Category:明朝广西按察司副使
Category:軍籍進士